Document ID: 32009R0709

KOMISJONI MÄÄRUS (EÜ) nr 709/2009,
5. august 2009,
millega muudetakse nõukogu määrust (EÜ) nr 43/2009 seoses norra tursiku püügipiirangutega ICES püügipiirkonnas IIIa ning ICES püügipiirkondade IIa ja IV EÜ vetes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 16. jaanuari 2009. aasta määrust (EÜ) nr 43/2009, millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle artikli 5 lõiget 5,
ning arvestades järgmist:
(1)
Norra tursiku püügi esialgsed piirnormid ICES IIIa püügipiirkonnas ning ICES IIa ja IV püügipiirkonna EÜ vetes on sätestatud määruse (EÜ) nr 43/2009 IA lisas.
(2)
Kõnealuse määruse artikli 5 lõike 5 kohaselt võib komisjon need piirnormid läbi vaadata, pidades silmas 2009. aasta esimesel poolaastal kogutud teaduslikke andmeid.
(3)
Tuleks kindlaks määrata lõplikud norra tursiku püügi piirnormid kõnealustes piirkondades, võttes arvesse 2009. aasta esimesel poolaastal kogutud teaduslikke andmeid.
(4)
Kalanduse teadus-, tehnika- ja majanduskomitee nõuande kohaselt vastaks kuni 157 000 tonni suurune 2009. aasta püük ICES IIIa püügipiirkonnas ning ICES IIa ja IV püügipiirkonna EÜ vetes kalastussuremusele 0,6 ning eeldatavasti hoiaks kõnealuse kalavaru ennetuslikest püügipiirangutest suuremana.
(5)
Norra tursik kuulub Põhjamere kalavaru hulka, mida jagatakse Norraga, kuid praegu ühiselt ei majandata. Käesoleva määrusega ettenähtud meetmed peaksid olema kooskõlas konsultatsioonidega, mida peeti Norraga vastavalt Euroopa Ühenduse ja Norra vaheliste 10. detsembri 2008. aasta lõppotsuste protokollile.
(6)
Järelikult peaks ühenduse osa norra tursiku püügist ICES IIIa püügipiirkonnas ja ICES IIa ja IV püügipiirkonna EÜ vetes olema 75 % lubatud 157 000-tonnisest kogupüügist (TAC).
(7)
Määruse (EÜ) nr 43/2009 artikli 5 lõike 7 kohaselt võib komisjon norra tursiku varude läbivaatamisest tulenevalt läbi vaadata merlangipüügi piirnormid ICES IIIa ja IV püügipiirkonnas ja ICES IIa püügipiirkonna EÜ vetes ning kilttursa püügi piirnormid ICES IIIa püügipiirkonnas, ICES IIIb, IIIc ja IIId püügipiirkonna EÜ vetes, ICES IV püügipiirkonnas ja ICES IIa püügipiirkonna EÜ vetes, et võtta arvesse nimetatud liikide tööstuslikku kaaspüüki norra tursiku püügil. Sellise läbivaatamise tagajärjel väheneks aga inimtoiduks lossitud kilttursa ja merlangi kogus ning suureneks nende tööstuslikuks kasutuseks lossitud kogus. Seepärast on soovitav jätta kõnealuste liikide püügi piirnormid muutmata ning peatada norra tursiku püük niipea, kui on saavutatud kilttursa ja merlangi praegune arvestuslik kaaspüügimäär.
(8)
Merlangi ja kilttursa püügi piirnormid ICES IIIa püügipiirkonnas ja ICES IIIb, IIIc ja IIId püügipiirkonna EÜ vetes tuleks jätta muutmata 2009. aasta järelejäänud ajaks, pidades samuti silmas norra tursiku püügipiiranguid kõnealustes püügipiirkondades ning kuna puuduvad uued prognoosid kilttursa ja merlangi kaaspüügi kohta neis piirkondades toimuval muul tööstuslikul püügil.
(9)
Norra tursik on lühikese elueaga liik. Seetõttu tuleks uusi püügipiiranguid rakendada võimalikult kiiresti, et püük jätkuks.
(10)
Seepärast tuleks määruse (EÜ) nr 43/2009 IA lisa vastavalt muuta.
(11)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 43/2009 IA lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. august 2009

Labels: 11
6